Små (ca. 3 millimeter), litt avlange, halvblankt svarte stumpbiller. Hodet er firkantet med et avgrenset, blankt, ovalt pannefelt, bakhodet tett punktert. Kjevene er ikke spesielt store. Antennene er korte, knebøyde, med en en-leddet klubbe. Pronotum er avrundet firkantet, rundet innbuktet foran, med en fin, opphøyd randlist langs ytter- og forkantene. Dekkvingene er nokså jevnbrede, hver dekkvinge med seks punktstriper, de tre innerste er ufullstendige.